Source: http://www.sluzbymesta.sk/aktualne-informacie-1/upozornenie-pre-obcanov-zmena-vzn-parkovanie-110sk.html
Timestamp: 2019-10-14 19:03:12+00:00
Document Index: 12389959

Matched Legal Cases: ['§ 3', '§ 3', '§ 1', '§ 3', '§ 3', '§ 3', '§ 1', '§ 3', '§ 3']

Aktuálne informácie - UPOZORNENIE PRE OBČANOV - ZMENA VZN - PARKOVANIE - Oficiálné stránky obce Služby mesta Piešťany
Aktuálne informácie - UPOZORNENIE PRE OBČANOV - ZMENA VZN - PARKOVANIE
UPOZORNENIE PRE OBČANOV - ZMENA VZN -...
UPOZORNENIE PRE OBČANOV - ZMENA VZN - PARKOVANIE
Služby mesta Piešťany ako správca parkovísk v súvislosti so zmenou VZN mesta Piešťany o podmienkach státia v zóne dopravného obmedzenia a plateného parkovania v meste Piešťany upozorňujú občanov, že od 1. 8. 2019 dôjde k nasledovným zmenám v parkovaní v meste:
Parkovisko Nálepkova bude spoplatnené v čase od 07:00 hod. do 21:00 hod. jednotnou sadzbou 1,00 EUR/hod.
Na parkovisku Nálepkova nebude možné parkovať s platnou parkovacou kartou, s výnimkou soboty a nedele a s výnimkou parkovacej karty obyvateľa zóny, t.j. obyvateľa s trvalým bydliskom na ulici Nálepkova v úseku od parkoviska Nálepkova, pešia zóna Winterova, Pribinova, Námestie Slobody, Nitrianska.
S platnou parkovacou kartou nebude možné parkovať na parkovisku na Rázusovej ulici, na parkovisku pri hoteli EDEN, na parkovisku Winterova pred nemocnicou až po Sad A. Kmeťa po hotel Slovan (dopravne exponované lokality). Zároveň sa zvýšila sadzba za parkovanie v týchto dopravne exponovaných lokalitách na 2,00 EUR/hod. a 2,00 EUR za každú ďalšiu začatú hodinu.
Parkovisko pred futbalovým štadiónom bude spoplatnené od 1.11.2019 v čase od 7:00 hod. do 15:30 hod. jednotnou sadzbou 0,60 EUR/hod.
Jednotná sadzba za parkovanie sa zvýšila na 0,60 EUR/hod.
Zvýšili sa sadzby za vydanie jednotlivých druhov kariet (viď. nižšie)
Podmienky na vydanie príslušnej parkovacej karty a doklady potrebné k jej vybaveniu sú nasledovné:
SADZBA ZA VYDANIE - 50,00 EUR
Kto môže požiadať o vydanie parkovacej karty (§ 3 ods. 4 VZN):
Obyvateľ s trvalým bydliskom na území mesta Piešťany
Doklady potrebné k vybaveniu parkovacej karty (§ 3 ods. 4 VZN):
Technický preukaz alebo osvedčenie o evidencii vozidla časť II.
Vyplnenú žiadosť o vydanie parkovacej karty pre obyvateľa
Parkovať s parkovacou kartou nie je možné na nasledovných parkoviskách (§ 1 ods. 4 VZN):
Parkovisko Rázusova
Parkovisko Winterova pred nemocnicou až po Sad A. Kmeťa po hotel Slovan
Parkovisko Nálepkova – okrem soboty a nedele
Obyvatelia mesta s platnou parkovacou kartou sú oprávnení parkovať na parkovisku Nálepkova v soboty a nedele!!!!
PARKOVACIA KARTA ROČNÁ NEPRENOSNÁ
PRE PRÁVNICKÉ OSOBY, FYZICKÉ OSOBY – PODNIKATEĽOV A ZAMESTNANÝCH V PIEŠŤANOCH
SADZBA ZA VYDANIE - 70,00 EUR
Kto môže požiadať o vydanie parkovacej karty (§ 3 ods. 3 VZN):
Fyzická osoba s pracovným pomerom na území mesta Piešťany (zamestnanec)
Fyzická osoba podnikateľ s miestom podnikania prípadne prevádzkarňou na území mesta Piešťany (FO podnikateľ)
Právnická osoba so sídlom na území mesta Piešťany (PO)
Doklady potrebné k vybaveniu parkovacej karty (§ 3 ods. 3 VZN):
Potvrdenie zamestnávateľa o trvaní pracovného pomeru (zamestnanec)
Výpis zo Živnostenského registra prípadne inej evidencie ustanovenej osobitným zákonom – stačí z internetu www.zrsr.sk (FO podnikateľ)
Výpis z Obchodného registra – stačí z internetu www.orsr.sk (PO)
Technický preukaz alebo osvedčenie o evidencii vozidla časť II. (zamestnanec, FO podnikateľ, PO)
Vyplnenú žiadosť o vydanie parkovacej karty podľa § 3 ods. 3 VZN (zamestnanec, FO podnikateľ, PO)
Parkovať s parkovacou kartou nie je možné na nasledovných parkoviskách (§ 1 ods. 4 VZN) :
PRE OBYVATEĽA ZÓNY DOPRAVNÉHO OBMEDZENIA A PLATENÉHO PARKOVANIA
Kto môže požiadať o vydanie parkovacej karty (§ 3 ods. 5 VZN):
Obyvateľ s trvalým bydliskom na ulici Nálepkova v úseku od parkoviska Nálepkova, pešia zóna Winterova, Pribinova, Námestie Slobody, Nitrianska
Doklady potrebné k vybaveniu parkovacej karty (§ 3 ods. 5 VZN):
Doklad o trvalom pobyte – ulica Nálepkova v úseku od parkoviska Nálepkova, pešia zóna Winterova, Pribinova, Námestie Slobody, Nitrianska
Obyvatelia zóny dopravného obmedzenia a plateného parkovania s platnou parkovacou kartou sú oprávnení parkovať na parkovisku Nálepkova!!!
PARKOVACIA KARTA TÝŽDENNÁ
SADZBA ZA VYDANIE - 12,00 EUR
Kto môže požiadať o vydanie týždennej parkovacej karty:
Každý (fyzické osoby aj právnické osoby)
Doklady potrebné k vybaveniu týždennej parkovacej karty:
Vyplnenú žiadosť o vydanie neprenosnej týždennej parkovacej karty
Posledná aktualizácia: 22. 7. 2019 13:52